**FDD פרודקשיין** היא חברת הפקות ישראלית המתמחה בניהול וייצוג אמנים (בעיקר מהמגזר החרדי והדתי), מנכ"ל ומייסד החברה הוא דוד פדידה.

היסטוריה
--------

דוד פדידה - מנכ"ל החברה
החברה הוקמה ב-2005 על ידי דוד פדידה. היא מייצגת מגוון אמנים ולהקות במוזיקה היהודית והחסידית, בהם: אוהד מושקוביץ, איציק דדיה, להקת הקינדרלעך, יונתן שינפלד, הכנר דניאל אהביאל, ולהקת 'FDD LIVE' בניצוחו של אהרל'ה נחשוני. החברה מפיקה אירועים וערבי שירה בישראל ובעולם, שחלקם למורת רוחם של רבנים מסוימים.

את השם FDD המציא מנחם טוקר לאחר שפדידה ביקש ממנו שם באנגלית.

באותה שנה הקים פדידה את להקת הילדים "הקינדרלעך" יחד עם ישי לפידות ששימש כמנהלה האמנותי. לאחר הצלחת הסינגל "רק ילדים" שהפך ללהיט זכתה הלהקה בתואר "תגלית השנה" במוזיקה היהודית במצעד הזמר החסידי של רדיו קול חי. באוגוסט 2013 רכש פדידה את חלקו של ישי לפידות בלהקת קינדרלעך והפך למנהלה היחידי.

בשנים 2012 ו-2013 הפיקה החברה את מחזות הזמר "שירים ונפלאות בבית הכנסת" ו-"שירים ונפלאות בבית הספר" בכיכובם של אוהד מושקוביץ, ישי לפידות, איציק דדיה, יונתן שינפלד, דניאל אהביאל ולהקת הקינדרלעך.

החל משנת 2015 החברה מפיקה את תוכנית המציאות החרדית "הקול הבא". התוכנית שודרה ברדיו קול חי במסגרת התוכנית "מוצ"ש חי" בהנחייתו של מנחם טוקר.

בשנת 2017 החתימה החברה את אמן הג'אז הישראלי דניאל זמיר והקימה את להקת "VOCALS" המונה חמישה זמרים בוגרי להקת הרבנות הצבאית.

החל מהעשור השני של המאה ה-21 התחילה החברה לייצג אמנים מחוץ למגזר החרדי כאבישחר ג'קסון ואמיליה אוזון.

בשנת 2018 הפיקה וביימה החברה את המחזמר "שירים ונפלאות בממלכת החלומות" בכיכובם של דודו פישר, עוזיה צדוק, להקת הקינדרלעך, עדי רן, שוקי סלומון ואמני קרקס Y.

בשנת 2019 הפיקה החברה את המופע "חבורת תרי"ג - בין הזמנים", למגזר החרדי בבימויו של קלוד דדיה.

בשנת 2019 החתימה החברה את הזמר והשחקן שולי רנד.

בשנת 2020 החתימה החברה את האמן יונתן רזאל בשיתוף עם המפיק רוני בראון וחברת הליקון.

בשנת 2021 החברה הפיקה וביימה את סדרת המופעים "קיץ חי" - 14 מופעים ששודרו בלייב בתקופת הקורונה לכמאה אלף בתי אב בישראל באמצעות רדיו קול חי.

בדצמבר 2023 הוחתם הזמר יעקב שוואקי על ייצוג במשרד. במרץ 2024 עזב יונתן שינפלד את המשרד.

אמנים
-----

### אמנים תחת ייצוג החברה (לפי סדר ה-א' ב')

* אוהד מושקוביץ
* אהרל'ה נחשוני
* חבורת תריג
* יונתן רזאל
* יעקב שוואקי
* מני הולנדר
* קובי ברומר
* קינדערלך
* רפאל אוזן
* שולי רנד
* שוקי סלומון

### אמנים תחת ייצוג החברה בעבר (לפי סדר ה-א' ב')

* אבישחר ג'קסון
* אביתר צדוק
* אברומי וינברג
* איציק דדיה
* אמיליה אוזן
* אריה ברונר
* גרשון פריישטט
* דב הלר
* דניאל אהביאל
* דניאל זמיר
* הווקאל'ס
* הטשינקים
* הסינגרס
* חיים שלמה מאייעס
* יונתן שינפלד
* יוסי שוורץ
* ישי לפידות
* מוטי גרינבוים
* מנחם פיליפ
* עוזיה צדוק

קישורים חיצוניים
----------------

* 

* אתר האינטרנט הרשמי של FDD פרודקשיין
* FDD פרודקשיין, ברשת החברתית פייסבוק

* FDD פרודקשיין, ברשת החברתית אינסטגרם

* FDD פרודקשיין, סרטונים בערוץ היוטיוב
* דוד פדידה, תרבות ההתנפלות: אסון ידוע מראש, באתר ynet, 6 באפריל 2015
* המצלמות של 'כאן' ליוו את המפיק דוד פדידה. צפו, באתר כיכר השבת, 26 ביוני 2017
* דוקותיים I המפיק דוד פדידה - FDD Productions, סרטון בערוץ "fddonline", באתר יוטיוב (אורך: 3:50)
* אנשי FDD פרודקשיין הקפיצו את ניו יורק • צפו בגלריה, באתר כל הזמן, ‏3 בספטמבר 2017

הערות שוליים
------------

1. ↑  יקי אדמקר‏, מאבק של 30 שנה בעולם החרדי בא אל סופו בזכות האינטרנט, באתר וואלה!‏, 27 בספטמבר 2015
2. ↑   מוצ"ש חי | קובי ברומר מגיש סינגל חדש: "נטיעות", סרטון בערוץ "Toker.FM", באתר יוטיוב (אורך: 14:27)
3. ↑  *שירים ונפלאות 2 בבית הספר קליפ לשיר הנושא 2012*, נבדק ב-2022-04-13
4. ↑  מנדי גרוזמן, "הכוכב הבא" הגרסה החרדית: ריאליטי חסידי, באתר nrg‏, 28 בינואר 2015
5. ↑  *איש החלומות I שירים ונפלאות בממלכת החלומות I קליפ המחזמר הרשמי I חנוכה 2018*, נבדק ב-2022-04-13
6. ↑  *מופע ׳בין הזמנים - חבורת תריג׳ | בנייני האומה | חדשות 12*, נבדק ב-2022-04-13
7. ↑  ישראל כהן, ישראל שומע ומדווח, **קול פליי** 42, 2023, עמ' 56
8. ↑  ישראל כהן, ישראל שומע ומדווח, **קול פליי**, 45, עמ' 57

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: cdfc347f-5853-4e31-bfa5-95cb3efc562a

 |